b'\n_START_ARTICLE_\nDvorec Pusti Gradec\n_START_SECTION_\nZgodovina\n_START_PARAGRAPH_\nPrva neposredna omemba dvorca je iz leta 1597, ko se omenja prvi znani lastnik Ga\xc5\xa1per Kri\xc5\xbeani\xc4\x8d. Posredno se omenja leta 1615, ko se omenja vojak Henrik Plasmann, ki naj bi bil lastnik dvorca. Henrika so Turki pobili pri Podlogu, ko se je vra\xc4\x8dal k svoji \xc5\xbeeni Elizabeti pl. Gall. O tem dogodku je pesnik Ritter von Kalchberg zlo\xc5\xbeil balado. Starej\xc5\xa1i sin Franc Plasmann je bil obsojen na smrt zaradi umora svojega o\xc4\x8dima, vendar je iz zapora pobegnil na Hrva\xc5\xa1ko. Grof Frankopan ga je postavil za oskrbnika njegovih posesti a je bil kmalu zaprt zaradi povzro\xc4\x8dene \xc5\xa1kode svojemu novemu gospodarju in je tam tudi umrl. Poslednji Matej Plasmann je bil ritmojster hrva\xc5\xa1ke kompanije. Tudi njega so pobili Turki pri vra\xc4\x8danju domov in tako je rod Plasmannov izumrl._NEWLINE_Sam dvorec je bil opu\xc5\xa1\xc4\x8den v 19. stol.\n_START_SECTION_\nBalada\n_START_PARAGRAPH_\nNa kranjskem svojem gradu_NEWLINE_Po bitkah s Turki_NEWLINE_Zaslovel naokrog je Henrik Plasmann,_NEWLINE_Saj bil je hraber, zmagovit;_NEWLINE_Premnogi sr\xc4\x8dni vitez je omahnil_NEWLINE_V spopadu pod njegovim kopjem._NEWLINE_Zares pogosto saracensko kri_NEWLINE_Njegov je bridki me\xc4\x8d oku\xc5\xa1al...\n_START_SECTION_\nLegenda\n_START_PARAGRAPH_\nPo legendi naj bi Pusti Gradec napadli in osvojili Turki. Gra\xc5\xa1\xc4\x8daki pa so skozi skrivni rov prebegnili na mo\xc4\x8dneje utrjen dvorec Brdarci, kateremu doma\xc4\x8dini pravijo grad Meta. Med umikanjem iz gradu so kri\xc4\x8dali "pusti grad!" in od tod naj bi izviralo ime Pusti Gradec.'